LG Optimus LTE 2

LG Optimus LTE 2 je smartfón, ktorý navrhla a vyrába spoločnosť LG Electronics. Operačný systém používa Android 4.0 Ice Cream Sandwich. Je to hi-end smartfón. Predstavený bol v máji 2012 a uvedený do predaja v auguste 2012.

Vybavený je systémom na čipe Qualcomm MSM8960 Snapdragon a procesorom Dual-core 1,5 GHz Krait s 2 GB RAM a 16 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 225.

Použitý displej je veľkosti 4,7 palcov, s rozlíšením 720x1280 bodov (312 dpi), vyrobený IPS technológiou, zobrazujúci 16 miliónov farieb. Telefón je vybavený konektivitou Wi-Fi a Bluetooth a kapacita batérie je 2150 mAh.

 Zdroj 
 Špecifikácia na stránke gsmarena

Kategória:Mobilné telefóny LG